Lørdagens påskebal i Terndrup, arrangeret af den lokale håndboldklub, måtte lukke en time tidligere end planlagt. En håndfuld indvandrere var blevet afvist fra halfesten og påkørte senere af uvisse årsager en 18-årig mand. Den 18-årige fra Skørping-området blev kastet op over bilens front, men slap med en stribe kvæstelser. - Vi havde tidligere afvist nogle af de involverede fra påskeballet, men der havde ikke været ballede inde i hallen, fortæller formanden for Terndrup HK, Rico Jacobsen. Han beklager episoden. - Men vi kan jo ikke mandsopdække hele byen, fortsætter Rico Jacobsen. Bilen var en ældre, sølvfarvet Toyota Carina. Politiet har ikke fundet den endnu, men mener at vide, hvem ejeren er. Påkørslen var muligvis bevidst.

Referat:
18-årig mand ramt af bil i forbindelse med slagsmål udenfor påskebal i Terndruphallen.